
УЧИЛИЩНА ПРОГРАМА
ЗА ЦЕЛОДНЕВНА ОРГАНИЗАЦИЯ НА УЧЕБНИЯ ДЕН










Настоящата програма е приета с Протокол № 11 от 11.09.2026 г. на основание чл. 19 от Наредба № 10 от 01.09.2016 г. за организиране дейностите в училищното образование

I. ОБЩИ ПОЛОЖЕНИЯ
Училищната програма е разработена съгласно чл.19 от Наредба № 10 от 01.09.2016 г. за организиране дейностите в училищното образование.
Редът, условията и начинът на сформиране и организиране на групите на ЦОУД се осъществява съгласно:
· ЗПУО;
· Наредба № 10 от 01.09.2016 г. за организиране дейностите в училищното образование;
· Наредба №3 от 2008 г. за нормите на преподавателска работа и реда за определяне на числеността на персонала в системата на народната просвета;
· Наредба №7 от 2000 г. за определяне броя на паралелките и групите и броя на учениците и децата в паралелките и групите на училищата, детските градини и обслужващите звена;
· Наредба №4 от 2017 г. за нормиране и заплащане на труда и Наредба за финансирането на институциите в системата на предучилищното и училищното образование.

II. ЦЕЛИ:

1. Основната цел на програмата е подпомагане процеса на ефективно въвеждане на целодневната организация на учебния процес за ученици от 1 до 7 клас за повишаване качеството на образователно-възпитателния процес.
2. Специфични цели:
· Повишаване качеството на образователно-възпитателния процес чрез насърчаване развитието на творческите способности и умения за живот на учениците, необходими в съвременното общество, при зачитане на техните интереси, съобразно възможностите им и възрастовите им особености;
· Утвърждаване на успешна политика за модернизиране и оптимизиране на училищната мрежа;
· Подобряване на материалната база на училището и осигуряване на подходяща образователна среда за провеждане на целодневна организация на учебния процес с цел повишаване мотивацията за учене и подобряване качеството на успеваемост на учениците в мултикултурна среда;
· Повишаване мотивацията на учениците, учителите и на заинтересованите страни от прилагане на модела „целодневна организация на учебния процес“ чрез създаване възможност за общуване и опознаване между децата от различни социални, етнически и културни общности, чрез създаване на стимулираща  личностното развитие на ученика среда, съответстваща на неговата индивидуалност и стил на учене и чрез уважение към индивидуалните различия на децата – стил на възприемане и учене, темп на работа, темперамент, потребности и интереси.

III. ДЕЙНОСТИ НА УЧИЛИЩЕТО:

1. Проучване и анализиране на потребностите и интересите за участие в ЦОУД на ученици от 1 до 7 клас чрез провеждане на родителски срещи, консултации и анкети;
2. Осигуряване на подходящите помещения, съобразно броя на групите, на седмичното разписание и на вида на заниманията;
3. Изготвяне на заявки до ЗАС на необходимите на училището учебно – технически средства, пособия, материали и методически помагала съгласно Заповедта за функциониране на системата на СФУК на директора на училището;
4. Съставяне и актуализиране на график за изпълнение на обществени поръчки и провеждане на процедури по ЗОП за осигуряване на обедно хранене, материали и други стоки и услуги, за изпълнение на дейностите на групите на ЦОУД;
5. Организиране заседание на педагогическия съвет на училището за обсъждане на дейността на групите на ЦОУД, както и училищната програма за целодневна организация на учебния ден.
6. Спазване на изискванията на нормативната уредба на МОН за функциониране на ЦОУД;
7. Изготвяне и утвърждаване на седмично разписание на часовете в ЦОУД и Дневен режим;
8. Определяне на учителите в ЦОУД;
9. Осъществяване на педагогически контрол – извършване на контрол по отношение на качеството на ,педагогическата дейност организацията на работа в часовете и резултатите на учениците в ЦОУД.
10. Осъществяване на административен контрол по отношение на ежедневното водене на училищната документация, вписване на учебния материал в електронните дневници за деня, спазване на графика за вземане на часовете в ЦОУД;
11. Осигуряване на условия за обучение за повишаване на квалификацията на учителите в ЦОУД, включително и осигуряване на заместващи учители;
12. Организиране на подходящи училищни дейности за популяризиране на целодневната организация на учебния ден.

IV. ЗАДАЧИ:

1. Да се формират навици за самостоятелно учене с разбиране.
2. Да се допринесе за правилното и трайно усвояване на учебния материал.
3. Да се създадат условия за творческо развитие и осмисляне на свободното време на учениците.
4. Да се стимулира любознателността и стремежа към знания.
5. Да се задължи броя на учениците, посещаващи ЦОУД.

V. ОПИС НА ГРУПИТЕ:
Целодневната организация на учебния процес в ОУ „Любен Каравелов“ с. Узунджово, общ. Хасково обхваща ученици от 1 до 7 клас в шест групи, от които четири в начален етап и две в прогимназиален етап.
Целодневната организация включва пълния образователен цикъл – хранене и организиран отдих и физическа активност, самоподготовка и дейности по интереси.
Целева група са учениците от 1 до 7 клас, които се обучават целодневно, като в следобедните учебни часове са включени следните режимни моменти:

ГРАФИК НА ЦЕЛОДНЕВНАТА ОРГАНИЗАЦИЯ НА УЧЕБНИЯ ПРОЦЕС:
Блок А – Обяд и организиран отдих и физическа активност – 2 часа
Блок В – Самоподготовка – 2 часа
Блок С – Дейности по интереси - 2 часа
Вариант на седмичното разписание на училището: стандартен – А,В,С
Дневен режим на целодневна организация на учебния процес в ОУ „Любен Каравелов“ с. Узунджово, общ. Хасково
	1. Начален етап – продължителност на занятията в ЦОУД – 35 минути
ЦОУД 1 и 2 клас
	2. Начален етап – продължителност на занятията в ЦДО – 40 минути.
ЦДО 3 и 4 клас

	БЛОК А – обяд, организиран отдих и физическа активност – 2 часа

1 час – 12,20 – 12,55
2 час – 13,00-13,35

	БЛОК А – обяд, организиран отдих и физическа активност – 2 часа

1 час – 13,05 – 13,45
2 час – 13,45 – 14,25

	БЛОК В – самоподготовка – 2 часа

1 час – 13,40 – 14,15
2 час – 14,20 – 14,55

	БЛОК В – самоподготовка – 2 часа

1 час – 14,25 – 15,05
2 час – 15,05 – 15,45

	БЛОК С – занимания по интереси – 2 часа

1 час – 15,00 – 15,35
2 час . 15,40 – 16,15

	БЛОК С – занимания по интереси – 2 часа

1 час – 15,45 – 16,25
2 час – 16,25 – 17,05



	Прогимназиален етап – продължителност на занятията в ЦДО – 40 минути, без междучасия
БЛОК А – обяд, организиран отдих и физическа активност – 2 часа

1 час – 13,05 – 13,45
2 час  - 13,45 – 14,25

БЛОК В -  самоподготовка – 2 часа
1 час – 14,25 – 15,05
2 час – 15,05 – 15,45

БЛОК С - занимания по интереси – 2 часа

1 час – 15,45 – 16,25
2 час – 16,25 – 17,05



Учебните часове от Блок А
Часовете от Блок А се провеждат след приключване на учените часове.
Провеждат се в училищното помещение за раздаване на храна и в помещения в училищната сграда, в които не се провеждат учебните часове по ООП, РП/УП - А и ДП/ДрУП.
Учебните часове от Блок В
Самоподготовката допринася за правилното и трайно усвояване на учебния материал и съдейства за формиране на навици за самостоятелно учене с разбиране, стимулира любознателността и стремежа към знание, усъвършенства уменията за общуване.
За часовете по самоподготовка, в зависимост от потребностите на учениците, се осигуряват консултации с учители – специалисти по различните учебни предмети и по утвърден от директора график за консултациите.
Спазват се следните дидактически изисквания:
· Преглед на преподадения учебен материал и необходимите понятия;
· Учене по едно и също време ,при строго спазване на момента на почивка;
· Степенуване по трудност на учебните предмети, включени в самоподготовката;
· Усвояване и затвърждаване на учебното съдържание с разбиране;
· Стремеж към самостоятелно преодоляване на трудности и предизвикателства;
· Старателно и коректно написване на домашните работи и трайно усвояване на учебното съдържание.
Учебните часове от Блок С
Часовете за дейности по интереси са планирани след проучване и осигуряване от директора на необходимата материална база в зависимост от заявените потребности на учениците и от регионалната специфика в сътрудничество с родителите, общинската администрация и РУО.
Дейностите по интереси се организират с цел мотивиране на учениците и родителите за включване в целодневната организация и включват и занимания, непряко свързани с часовете по ООП, РП/УП - А и ДП/ДрУП.
Часовете по самоподготовка / Блок В/ и занимания по интереси /Блок С/ могат да се провеждат компютърния кабинет, в училищната библиотека и в залата за занимания по интереси.
Учителите, които провеждат часовете от блоковете А,В,С , с оглед повишаване качеството на обучението, създават организация, която включва прилагане на иновативни методи, групова работа, индивидуален подход, работа в малки групи, упражнения, свързани с развиване на логическото мислене на учениците, паметта и въображението им.
Подкрепящата роля на учителя в ЦОУД изисква създаване на педагогически технологии и включва използването и организирането на:
· Упражнения, свързани с развиване на логическото мислене, паметта и въображението;
· Ролеви игри, допринасящи за реконструиране на тип отношения, нрави, език, бит;
· Симулационни игри – осъществява се учене чрез съпреживяване, на основата на теоретични знания се упражняват практически умения, дискусии;
· Рефлексия;
· Мозъчна атака – метод за решаване на проблеми чрез прилагане на оригинални решения;
· Други иновативни методи и подходи.
Осигурен е портиер по време на целия ден.
Годишни тематични разпределения

1. Годишните тематични разпределения включват график на учебното време, както следва:
· 1 клас – 32 учебни седмици, от 15.09.2026 г. до 02.06.2027 г.
· 2 – 3 клас 32 учебни седмици, от 15.09.2026 г. до 02.06.2027 г.
· 4 – 6 клас – 34 учебни седмици, от 15.09.2026 г. до 16.06.2027 г.
· 7 клас – 36 учебни седмици, от 15.09.2026 г. до 02.07.2027 г.


Документация
Дейностите по целодневната организация на образователно – възпитателния процес в училището се вписват в следната училищна документация:
· Списък – Образец №1;
· Седмично разписание на часовете в училището;
· Годишен план за дейността на училището;
· Книгата с протоколи от заседанията на Педагогическия съвет, електронен дневник на ЦОУД;
· Декларации /сведения/ за лекторски часове.

VI. ОЧАКВАНИ РЕЗУЛТАТИ:

1. Утвърждаване на ЦОУД като успешна практика и засилен интерес от страна на ученици и родители.
2. Повишаване качеството на образователно – възпитателния процес в училището в резултат от прилагането на модела „целодневна организация на учебния процес“.
3. Издигане авторитета на учебното заведение.
4. Обновена материално – техническа база и осигурени материали и консумативи за работа и обучение.
5. Осигурени възможности за общуване, опознаване и изява ва деца от различните социални, етнически и културни общности.
6. Изградени умения за планиране и осмисляне на познавателния процес, развити и усъвършенствани знания и умения, свързани с изграждането на естетически вкус и интерес към изкуството.
7. Създаден съвременен литературен фонд и осигурени образователни и занимателни игри.
8. Участие на учениците в различни училищни, регионални и национални състезания, конкурси и изложби.

